*****

ΚΑΝΟΝΙΣΜΟΣ (ΕΟΚ) αριθ. 2054/86 ΤΟΥ ΣΥΜΒΟΥΛΙΟΥ

της 30ής Ιουνίου 1986

για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για το ρούμι, το αράκ και την τάφια, που υπάγονται στη διάκριση 22.09 Γ Ι του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ) (1986/87)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το πρωτόκολλο αριθ. 5, το προσαρτημένο στην τρίτη σύμβαση ΑΚΕ-ΕΟΚ (1), που υπογράφηκε στη Λομέ στις 8 Δεκεμβρίου 1984, προβλέπει ότι, μέχρι να αρχίσει να ισχύει κοινή οργάνωση αγοράς των οινοπνευματωδών ποτών, τα προϊόντα της διάκρισης 22.09 Γ Ι του κοινού δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ), εισάγονται στην Κοινότητα άνευ δασμών υπό συνθήκες που επιτρέπουν την ανάπτυξη των παραδοσιακών ρευμάτων συναλλαγών μεταξύ των κρατών ΑΚΕ και της Κοινότητας, αφενός, και μεταξύ των κρατών μελών, αφετέρου· ότι η Κοινότητα ορίζει κάθε χρόνο τις ποσότητες που μπορούν να εισαχθούν άνευ δασμών με βάση τις μεγαλύτερες ετήσιες ποσότητες που έχουν εισαχθεί από τα κράτη ΑΚΕ στην Κοινότητα τα τρία τελευταία έτη για τα οποία υφίστανται στατιστικά στοιχεία, με συντελεστή ετήσιας αύξησης 37 % για την αγορά του Ηνωμένου Βασιλείου και 27 % για τις άλλες αγορές της Κοινότητας· ότι, εντούτοις, το ετήσιο ύψος δεν μπορεί σε καμία περίπτωση να είναι κατώτερο των 170 000 εκατόλιτρων καθαρής αλκοόλης· ότι, λόγω της ιδιαιτερότητας της αγοράς του ρουμιού, η περίοδος της ποσόστωσης εκτείνεται από 1ης Ιουλίου μέχρι 30 Ιουνίου·

ότι, ελλείψει των πρωτοκόλλων που προβλέπουν τα άρθρα 180 και 367 της πράξης προσχώρησης της Ισπανίας και της Πορτογαλίας, η Κοινότητα καθόρισε, με τον κανονισμό (ΕΟΚ) αριθ. 691/86 (2), το καθεστώς που θα εφαρμόσουν η Ισπανία και η Πορτογαλία κατά τις συναλλαγές τους με τις χώρες ΑΚΕ· ότι ο κανονισμός αυτός προβλέπει την εφαρμογή των διατάξεων του πρωτοκόλλου αριθ. 5 από τα δύο αυτά κράτη μέλη, και ιδίως των ειδικών διατάξεων που αφορούν τους δασμούς στα πλαίσια της ποσόστωσης·

ότι, λαμβάνοντας υπόψη το ύψος των εισαγωγών των εν λόγω προϊόντων στην Κοινότητα και στα κράτη μέλη κατά τη διάρκεια των τριών τελευταίων ετών για τα οποία υπάρχουν διαθέσιμα στατιστικά στοιχεία, το ύψος τηε ετήσιας δασμολογικής ποσόστωσης ανέρχεται σε 159 444 εκατόλιτρα καθαρής αλκοόλης· ότι, επειδή το ύψος αυτό βρίσκεται χαμηλότερα από το κατώφλι που προσδιορίζει το πρωτόκολλο αριθ. 5, η ποσότητα της ποσόστωσης πρέπει να καθοριστεί, για την περίοδο από 1ης Ιουλίου 1986 μέχρι 30 Ιουνίου 1987, σε 170 000 εκατόλιτρα καθαρής αλκοόλης·

ότι, κατά τη διάρκεια των τελευταίων τριών ετών για τα οποία διατίθενται στατιστικά στοιχεία, οι εισαγωγές κάθε κράτους μέλους, σε σχέση με τις εισαγωγές στην Κοινότητα των εν λόγω προϊόντων, προέλευσης των κρατών ΑΚΕ, αντιπροσωπεύουν τα εξής ποσοστά:

1.2.3.4 // // // // // Κράτη μέλη

// 1983 // 1984 // 1985 // // // // // Μπενελούξ // 5,1 // 5,7 // 5,2 // Δανία // 1,6 // 1,8 // 1,9 // Γερμανία // 24,3 // 28,0 // 34,0 // Ελλάδα // 0,0 // 0,0 // 0,0 // Ισπανία // 0,1 // 0,0 // n.c. // Γαλλία // 1,7 // 1,0 // 2,1 // Ιρλανδία // 1,8 // 1,9 // 1,8 // Ιταλία // 0,5 // 0,6 // 0,4 // Πορτογαλία // 0,0 // 0,0 // 0,0 // Ηνωμένο Βασίλειο // 64,9 // 61,0 // 54,6 // // // //

ότι, λαμβάνοντας υπόψη τα στοιχεία αυτά και την προβλέψιμη εξέλιξη της αγοράς των εν λόγω προϊόντων καθώς και τις προβλέψεις ορισμένων κρατών μελών, τα ποσοστά συμμετοχής στην ποσότητα της ποσόστωσης μπορούν να ορισθούν κατά προσέγγιση ως εξής:

Μπενελούξ: 5,35

Δανία: 1,75

Γερμανία: 29,02

Ελλάδα: 0,03

Ισπανία: 0,15

Γαλλία: 1,62

Ιρλανδία: 1,83

Ιταλία: 0,44

Πορτογαλία: 0,02

Ηνωμένο Βασίλειο: 59,79

ότι ένα σύστημα χρησιμοποίησης της κοινοτικής δασμολογικής ποσόστωσης που θα στηρίζεται στην κατανομή μεταξύ του Ηνωμένου Βασιλείου, αφενός, και των άλλων κρατών μελών, αφετέρου, μπορεί να συνδυάσει την εφαρμογή των συντελεστών αυξήσεως που προβλέπονται στο πρωτόκολλο αριθ. 5 με την χωρίς διακοπή εφαρμογή της δασμολογικής απαλλαγής που προβλέπεται για την εν λόγω ποσόστωση σε όλες τις εισαγωγές των εν λόγω προϊόντων στα κράτη μέλη μέχρι την εξάντληση της ποσόστωσης· ότι η κατανομή της κοινοτικής δασμολογικής ποσόστωσης μεταξύ των κρατών μελών πρέπει, για να αντιπροσωπεύει όσο το δυνατόν καλύτερα την πραγματική εξέλιξη της αγοράς των εν λόγω προϊόντων, να γίνεται pro rata των αναγκών των κρατών μελών· ότι πρέπει να κατανεμηθεί η δασμολογική ποσόστωση μεταξύ των κρατών μελών με βάση τις σημαντικότερες ετήσιες ποσότητες που έχουν εισαχθεί σε καθένα από αυτά τα τρία τελευταία έτη και λαμβάνοντας υπόψη τους προαναφερόμενους συντελεστές αύξησης·

ότι πρέπει να ληφθούν ειδικά μέτρα για να εξασφαλιστεί η εφαρμογή του πρωτοκόλλου αριθ. 5, υπό συνθήκες που θα επιτρέπουν την ανάπτυξη των παραδοσιακών ρευμάτων μεταξύ των κρατών ΑΚΕ και της Κοινότητας, αφενός, και μεταξύ των κρατών μελών, αφετέρου·

ότι, λόγω του ιδιαίτερου χαρακτήρα των εν λόγω προϊόντων και της ευαισθησίας που παρουσιάζουν στις αγορές της Κοινότητας, πρέπει να προβλεφθεί, κατ' εξαίρεση, ένα σύστημα χρησιμοποίησης που θα στηρίζεται σε μία μόνο κατανομή μεταξύ των κρατών μελών·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου είναι ενωμένα και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των ποσοτήτων που κατανέμονται στην εν λόγω οικονομική ένωση μπορεί να πραγματοποιείται από ένα μέλος της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιουλίου 1986 και μέχρι τις 30 Ιουνίου 1987, το ρούμι, το αράκ και η τάφια, της διάκρισης 22.09 Γ Ι του κοινού δασμολογίου, καταγωγής κρατών μελών ΑΚΕ, εισάγονται στην Κοινότητα άνευ δασμών, εντός των ορίων δασμολογικής ποσόστωσης 170 000 εκατολίτρων καθαρής αλκοόλης.

2. Μέσα στα όρια των μεριδίων τους που καθορίζονται στο άρθρο 2, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης του 1985 και του κανονισμού (ΕΟΚ) αριθ. 691/86.

Άρθρο 2

1. Η δασμολογική ποσόστωση που αναφέρεται στο άρθρο 1 διαιρείται σε δύο τμήματα. Το πρώτο τμήμα, ύψους 101 650 εκατολίτων καθαρής αλκοόλης, προορίζεται για την κατανάλωση στο Ηνωμένο Βασίλειο. Το δεύτερο τμήμα, ύψους 68 350 εκατολίτρων καθαρής αλκοόλης, κατανέμεται μεταξύ των άλλων κρατών μελών.

2. Τα μερίδια που λαμβάνει κάθε κράτος μέλος από το δεύτερο τμήμα, ανέρχονται στις ακόλουθες ποσότητες:

1.2 // // (σε εκατόλιτρα

καθαρής αλκοόλης) // Μπενελούξ: // 9 100 // Δανία: // 2 970 // Γερμανία: // 49 330 // Ελλάδα: // 50 // Ισπανία: // 260 // Γαλλία: // 2 750 // Ιρλανδία: // 3 110 // Ιταλία: // 750 // Πορτογαλία: // 30

Άρθρο 3

1. Τα κράτη μέλη διαχειρίζονται τα μερίδια που τους έχουν κατανεμηθεί σύμφωνα με τις ισχύουσες σε αυτά σχετικές διατάξεις.

2. Ο ρυθμός εξάντλησης του μεριδίου των κρατών μελών διαπιστώνεται με βάση τις εισαγωγές των εν λόγω προϊόντων, καταγωγής κρατών ΑΚΕ, που παρουσιάζονται στο τελωνείο με την κάλυψη διασαφήσεων θέσεως σε ελεύθερη κυκλοφορία.

Άρθρο 4

1. Τα κράτη μέλη ενημερώνουν κάθε μήνα την Επιτροπή για τις εισαγωγές οι οποίες πράγματι καταλογίζονται στη δασμολογική ποσόστωση.

2. Το Ηνωμένο Βασίλειο λαμβάνει τα αναγκαία μέτρα για να εξασφαλιστεί ότι οι εισαγόμενες στα κράτη ΑΚΕ ποσότητες, υπό τους όρους που καθορίζονται στα άρθρα 1 και 2, περιορίζονται στις ποσότητες που ανταποκρίνονται στις ανάγκες της εσωτερικής κατανάλωσής του.

3. Η Επιτροπή ενημερώνει τακτικά τα κράτη μέλη για το ρυθμό εξάντλησης της ποσόστωσης.

4. Εφόσον είναι ανάγκη, μπορούν να γίνονται διαβουλεύσεις είτε μετά από αίτηση κράτους μέλους είτε με πρωτοβουλία της Επιτροπής.

Άρθρο 5

Προκειμένου να εξασφαλίσει την εφαρμογή που παρόντος κανονισμού, η Επιτροπή, σε στενη συνεργασία με τα κράτη μέλη, λαμβάνει όλα τα απαραίτητα μέτρα.

Άρθρο 6

Ο κανονισμός (ΕΟΚ) αριθ. 1470/80 του Συμβουλίου της 9ης Ιουνίου 1980 για τα μέτρα διασφάλισης που προβλέπει η δεύτερη σύμβαση ΑΚΕ-ΕΟΚ (1) εφαρμόζεται στα προϊόντα που αναφέρεται στον παρόντα κανονισμό.

Άρθρο 7

Ο παρών κανονισμός αρχίζει να ισχύει την 1η Ιουλίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 30 Ιουνίου 1986.

Για το Συμβούλιο

Ο Πρόεδρος

N. SMIT-KROES

(1) ΕΕ αριθ. L 86 της 31. 3. 1986, σ. 3.

(2) ΕΕ αριθ. L 63 της 5. 3. 1986, σ. 3.

(1) ΕΕ αριθ. L 147 της 13. 6. 1980, σ. 4.